ועדת העבודה, הרווחה והבריאות, כנסת 17, פרוטוקול מספר 147, 2007-01-23 14:00

משה שרוני: אני פותח את הישיבה.

משה שרוני: נושא הדיון הוא החלת חוק שירות המדינה (משמעת), התשכ"ג-1963 על עובדי חברת הדואר.

אסף רוזנברג: אני אחראי על אגף המשמעת בנציבות שירות המדינה.

אסף רוזנברג: עד היום היינו אחראים על רשות הדואר כאשר היא הייתה תאגיד סטטוטורי.

אסף רוזנברג: מעבר לעובדי שירות המדינה, משרדי הממשלה ויחידות הסמך, אנחנו אחראים על תאגידים שונים בשירות הציבורי, הן על פי החלטת הממשלה באישור ועדת העבודה והן על פי חוקים ספציפיים שמכוננים את התאגידים עצמם כמו רשות השידור, רשות שדות התעופה, רשות הטבע והגנים והיינו אחראים גם על רשות הדואר.

אסף רוזנברג: אנחנו נותנים להם את השירותים.

אסף רוזנברג: דהיינו, אנחנו אלה שחוקרים את עבירות המשמעת.

אסף רוזנברג: אלינו פונים הן העובדים, הן ההנהלה, הן הציבור, והן אזרחים.

אסף רוזנברג: התיקים המשטרתיים שנפתחים בגין העובדים האלו מדווחים לנו ואנחנו אלה שמעמידים אותם לבית הדין למשמעת של שירות המדינה וכיום, כאשר הם הפכו להיות חברה ממשלתית, אנחנו מצידנו נמשיך לתת להם את השירות הזה.

משה שרוני: מה דעת ארגון העובדים שם?

אסף רוזנברג: צריך לשאול אותם.

ראובן כראזי: בהסכם המעבר מרשות לחברה בדקנו את כל האופציות והחלטנו להישאר בתוך נציבות שירות המדינה.

משה שרוני: זאת האופציה הכי טובה, למרות שהיא לא כל כך טובה.

משה שרוני: אבל אתה מסכים עם זה?

ראובן כראזי: זה הרע במיעוטו.

אמיר הלר: משרד התקשורת הגיש למזכירות הממשלה נוסח של הצעת מחליטים ונדרש אישור ועדת העבודה כדי לקבל את ההחלטה הזו.

פרלי שר: אני מחברת דואר ישראל, מהלשכה המשפטית.

פרלי שר: הנוסח תואם איתנו באופן מלא.

פרלי שר: אנחנו שותפים לכל התהליך בהסכמה.

משה שרוני: יש מישהו שמתנגד?

משה שרוני: ה צ ב ע ה א ו ש ר

אסף רוזנברג: כדאי לציין לפרוטוקול שהמשך השירות שאנחנו הסכמנו לתת לחברת הדואר - משום שהיא הפכה להיות חברה ולא כפי שהייתה קודם לכן - הותנה בכך שחברת הדואר תשלם עבור משרת תובע.

אסף רוזנברג: אנחנו נעסיק תובע.

משה שרוני: כך וכך הם מרוויחים כסף.

משה שרוני: שישלמו.

אסף רוזנברג: נכון.

אסף רוזנברג: בדיוק.

אסף רוזנברג: הם הסכימו.

אמיר הלר: אדוני היושב ראש רק שאלה פרוצדורלית.

אמיר הלר: יש צורך להקריא את כל הצעת מחליטים או שאין צורך?

משה שרוני: אין צורך.

משה שרוני: אני מודה לכם.